Η διαμονή μου στα Χανιά ήταν πολύ σύντομη, μόνο για ένα σαββατοκύριακο. Αρχικά επέλεξα το συγκεκριμένο κατάλυμμα καθώς ήταν πολύ οικονομικό και από τις φωτογραφίες φαινόταν πολύ όμορφο και άνετο. Και όντως έτσι ήταν και από κοντά. Ο χώρος ήταν πεντακάθαρος, τα πάντα ήταν όμορφα τακτοποιημένα και είχε όσα χρειάζεται κανείς.
Εγώ έμενα μόνη μου αλλά είναι ανετότατο και για δύο άτομα.
Η περιοχή είναι προσβάσιμη με τα πόδια. Το κέντρο είναι 25 λεπτά με τα πόδια αν έχετε όρεξη να περπατήσετε, ενώ με αμάξι είναι μόλις 5 λετπά. Η γειτονιά είναι ωραία, έχει μαγαζάκια για να πάρει κανείς ένα καφέ και να πιει πρωινό. Η επικοινωνία με τη Βασιλική ήταν εξαιρετική, απαντούσε πολύ άμεσα και υπήρχε ευελιξία με την ώρα της άφιξής μου γεγονός που με εξυπηρέτησε πολύ.
Το προτείνω ανεπιφύλακτα!